Xuseen Cabdi Ducaale oo suxufiyiin ka hawlgala warbaahinta dalka waydiiyeen su’aalo kala duwan kadib shir uu kaga qaybgalay Hargeysa shalay oo lagaga hadlayey siyaasad loo sameeyo maamulka dhulka ee dalka, ayaa waxa la waydiiyey sababta uu uga dhex muuqan waayey xafladaha KULMIYE iyo sida uu yahay xidhiidhka u dhexeeya Murrashaxa Madaxweynaha xisbigaasi, waxaannu ku jawaabay, “Horta siyaasadda anigu kuma badni telefishannada iyo meelaha laga hadlo, masuuliyad culus baan u hayaa dalka, hawshaa ka midho-dhalinteeda ayaan waqtigayga ku lumiyaa, dabcan haddaad masuul ama wasiir tahay siyaasi waad tahay, laakiin siyaasadda nin waliba si buu u dhigaa oo nina waa nin aad uga muuqda fagaarayaasha siyaasadda, nina si dabdan buu u wadaa, balse wasiir baan ahay oo siyaasina waan ahay xisbina waan ka soo jeedaa.
